30 Ιουνίου 2024 
 
56 
 
 
 
Συνολικά εκτιμάται ότι μέχρι το 2027 η χρηματοδότηση της χώρας από προγράμματα της ΕΕ (Recovery and Resilience Fund, 
«RRF», National Strategic Reference Framework, «NSRF», Common Agricultural Policy, «CAP» και άλλα ευρωπαϊκά 
προγράμματα) θα ξεπεράσει τα € 78 δισ.. Μεσοπρόθεσμα η Ελληνική οικονομία αναμένεται να ενισχύσει την ανθεκτικότητά της, 
παρά τις προκλήσεις και το ασταθές παγκόσμιο περιβάλλον, βασιζόμενη σε αξιόπιστη δημοσιονομική πολιτική, μεταρρυθμιστικό 
προσανατολισμό, παραγωγικές επενδύσεις και σε εξωστρέφεια. Η αύξηση των επενδύσεων,  η εφαρμογή του προγράμματος του 
ΤΑΑ και η διατήρηση της δυναμικής των μεταρρυθμίσεων μπορούν να διασφαλίσουν βιώσιμη ανάπτυξη μακροπρόθεσμα. 
Ωστόσο, υπάρχουν παράγοντες κινδύνου που θα μπορούσαν να επηρεάσουν αρνητικά τις εξελίξεις στην Ελληνική οικονομία και 
τις προοπτικές της. Τυχόν επιδείνωση της γεωπολιτικής κρίσης στην Ουκρανία και στη Μέση Ανατολή αυξάνει τον κίνδυνο 
διαταραχών στον ενεργειακό εφοδιασμό με ενδεχόμενο αντίκτυπο στις τιμές της ενέργειας και στο συνολικό επίπεδο τιμών. 
Υποτονική ανάπτυξη στην Ευρώπη, ενέχει επίσης κινδύνους σε σχέση με τις εξαγωγικές επιδόσεις της χώρας και την συνεχιζόμενη 
ανάκαμψη των τουριστικών υπηρεσιών. Επιπλέον κίνδυνοι για τις προοπτικές της ελληνικής οικονομίας αποτελούν η διατήρηση 
της περιοριστικής νομισματικής πολιτικής που μπορεί να επιβαρύνει την οικονομική δραστηριότητα και να αποδυναμώσει την 
τόνωση των επενδύσεων καθώς και καθυστερήσεις στην υλοποίηση δημόσιων και ιδιωτικών έργων και στην τήρηση του 
χρονοδιαγράμματος του ΤΑΑ. Τέλος, οι περιβαλλοντικές προκλήσεις και τα ακραία καιρικά φαινόμενα αποτελούν αυξανόμενο 
κίνδυνο για την οικονομία. 
Ρευστότητα 
Στις 30 Ιουνίου 2024, οι καταθέσεις του Ομίλου παρουσίασαν συγκρατημένη αύξηση ύψους € 59,8 δισ. από € 59,6 δισ. σε σύγκριση 
με την 31η Δεκεμβρίου 2023, επηρεασμένες από την υποτονική πιστωτική επέκταση και τη διείσδυση προϊόντων διαχείρισης 
περιουσιακών στοιχείων. Εντούτοις, ο δείκτης δανείων προς καταθέσεις του Ομίλου διαμορφώθηκε στο 63%, σε σύγκριση με 61% 
την 31η Δεκεμβρίου 2023. Σε συνέχεια του διετούς κύκλου αύξησης των επιτοκίων, ο οποίος οδήγησε το κύριο επιτόκιο 
αναχρηματοδότησης στο 4,50% και το επιτόκιο διευκόλυνσης καταθέσεων («ΕΔΚ») στο 4,00%, στις 6 Ιουνίου 2024, το ΔΣ της ΕΚΤ 
ανακοίνωσε την απόφαση να μειώσει τα επιτόκια κατά 25 μονάδες βάσης για το κύριο επιτόκιο αναχρηματοδότησης και το ΕΔΚ, 
αντίστοιχα. 
Στις 30 Ιουνίου 2024, η χρηματοδότηση του Ομίλου στο πλαίσιο των δημοπρασιών των Μακροπρόθεσμων Πράξεων 
Αναχρηματοδότησης (Targeted Longer Term Refinancing Operations, «TLTRO») ανήλθε σε € 1,0 δισ. σε συνέχεια της 
αποπληρωμής ύψους € 2,5 δισ. TLTRO χρηματοδότησης τον Ιούνιο 2024. Επιπλέον, η χρηματοδότηση από τη διατραπεζική αγορά 
αυξήθηκε σε € 1,8 δισ. στις 30 Ιουνίου 2024, σε σχέση με € 0,4 δισ. στις 31 Δεκεμβρίου 2023, κυρίως λόγω των ευνοϊκών συνθηκών 
που διαμορφώθηκαν στην εν λόγω αγορά. 
Όσον αφορά στο χρονοδιάγραμμα λήξεων των προαναφερόμενων πράξεων χρηματοδότησης TLTRO, το υπόλοιπο € 1,0 δισ. λήγει 
τον Δεκέμβριο του 2024. Ο Όμιλος έχει τη ρευστότητα για να αποπληρώσει τις επερχόμενες λήξεις TLTRO λόγω των υψηλών 
ταμειακών διαθεσίμων € 8,8 δισ. στις Κεντρικές Τράπεζες. 
Η συγκρατημένη ανάπτυξη της καταθετικής βάσης του Ομίλου, σε συνδυασμό με την  ενεργή πρόσβαση στις αγορές ομολόγων, 
βελτίωσαν το μίγμα χρηματοδότησης του Ομίλου και αύξησαν το απόθεμα των υψηλής ποιότητας ρευστοποιούμενων στοιχείων 
ενεργητικού (High Quality Liquid Assets, «HQLA»). Στις 30 Ιουνίου 2024, ο δείκτης LCR του Ομίλου ανερχόταν σε 215% (επομένως, 
περισσότερο από το διπλάσιο από την εποπτική απαίτηση του 100%). 
Με βάση την πιο πρόσφατη αξιολόγηση ILAAP του Ομίλου, οι δείκτες LCR και Καθαρής Σταθερής Χρηματοδότησης (Net Stable